جە وڵاتو ئسپانیای کێۋەڵکێ میاندەوڵەتی ۋێنەکێشای و پۆستەری سەر بە ئەرەمەرزیاو ئاشتی و هامکاری ڕێکۋزیا و جە میانشە ٤ هەزارێ و ۱٤۱ زارۆڵێ جە ۳٥ وڵاتێ جیهانی بەشدارێش بێنێ. جە کێوەڵکێکەنە ئەمیر عەلی ڕەشیدیان زارۆڵەی کرماشانی تەمەن ۸ ساڵان بە چەند بەرهەمێ هونەریێ بەشداریش کەرد و تاۋاش خەڵاتو ئاشتی مایندەوڵەتی و بڕوانامەی شانازی بەدەست باۋەڕۆنە.
کێۋەڵکێ میاندەوڵەتی وێنەکێشای و پۆستەری سەر بە ئەرەمەرزیاو ئاشتی و هامکاری جە ساڵەو ۲۰۱۸ی ئەنجام دریابێ، بەڵام بەهۆکارو ئانەیە دیاریکەردەی کەسە سەرکەوتەکانش کاتی فرە مەخاینۆنە، پۆکەی یەک ساڵ جە دمای ڕێکۋستیەش کەسە سەرکەوتەکێ و خەڵاتەکێش ئاشکرێ مەکریانە.
